ΓΡΑΠΤΗ ΕΡΩΤΗΣΗ E-0470/02

υποβολή: Dana Scallon (PPE-DE) προς την Επιτροπή

(22 Φεβρουαρίου 2002)

Θέμα: Η χρήση του σήματος CE για την προώθηση όπλων βασανιστηρίων

Πληροφορούμαι ότι από το 1990, χρησιμοποιούνται συσκευές ηλεκτροσόκ για τον βασανισμό ή την κακοποίηση ατόμων που κρατούνται σε φυλακές, κρατητήρια και αστυνομικά τμήματα σε τουλάχιστον 76 χώρες, ανά τον κόσμο. Φαίνεται επίσης ότι αρκετοί κατασκευαστές όπλων αναισθητοποίησης διαφημίζουν τα προϊόντα τους ισχυριζόμενοι ότι σ'αυτά έχει απονεμηθεί το ευρωπαϊκό σήμα CE καθώς και κοινοτική πιστοποίηση.

1. Πόσοι κατασκευαστές όπλων αναισθητοποίησης χρησιμοποιούν το σήμα CE στα προϊόντά τους·

2. Μπορεί η Επιτροπή να διευκρινίσει με ποιά διαδικασία χορηγείται το κοινοτικό σήμα CE στους κατασκευαστές όπλων τέτοιου τύπου·

3. Κρίνει η Ευρωπαϊκή Επιτροπή ότι το κοινοτικό σήμα αποτελεί εμπορικό πλεονέκτημα ως προς την ποιότητα·

4. Κρίνει η Επιτροπή ότι θα πρέπει να ληφθούν μέτρα για την παρεμπόδιση της χρήσης του σήματος CE από τους κατασκευαστές όπλων αναισθητοποίησης κατά την προώθηση των προϊόντων τους·

Κοινή απάντησητου κ. Liikanen εξ ονόματος της Επιτροπήςστις γραπτές ερωτήσεις E-0446/02 και E-0470/02

(21 Μαρτίου 2002)

Η σήμανση πιστότητας CE εισήχθη στην Κοινοτική Νομοθεσία με την Απόφαση του Συμβουλίου 93/465/ΕΟΚ της 22ας Ιουλίου 1993(1) για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας CE που προορίζονται να χρησιμοποιηθούν στις οδηγίες τεχνικής εναρμόνισης και από την οδηγία του Συμβουλίου 93/68/ΕΟΚ της 22ας Ιουλίου 1993(4). Η τελευταία εισήγαγε τη σήμανση EK σε ορισμένες τομεακές οδηγίες τεχνικής εναρμόνισης.

Η σήμανση πιστότητας CE θα πρέπει να ορίζεται σε κάθε προϊόν που εμπίπτει στο πεδίο εφαρμογής μιας οδηγίας τεχνικής εναρμόνισης που προβλέπει τούτο. Αυτό επισημαίνει ότι το προϊόν συμμορφούται προς τις νομικά δεσμευτικές απαιτήσεις της (των) εφαρμοστέας (-ων) οδηγίας (οδηγιών)τεχνικής εναρμόνισης. Ο κατασκευαστής είναιπεύθυνος για την τοποθέτηση της σήμανσης πιστότητας CE, αν και οι οδηγίες συχνά απαιτούν την παρέμβαση τρίτου φορέα αξιολόγησης σήμανσης. Τα κράτη μέλη είναιπεύθυνα για τον ορισμό των φορέων αυτών σύμφωνα με τις εφαρμοστέες διατάξεις των οδηγιών.

Διάφορεςπηρεσίες της Επιτροπής είναι αρμόδιες για οδηγίες τεχνικής εναρμόνισης που προβλέπουν τη σήμανση πιστότητας CE, αν και το μεγαλύτερο μέρος της ευθύνης εμπίπτει στην αρμοδιότητα της Γενικής Διεύθυνσης Επιχειρήσεις. Εντούτοις η Επιτροπή δεν παρεμβαίνει άμεσα στη διαδικασία αξιολόγησης της πιστότητας των προϊόντων ούτε στην απονομή της σήμανσης πιστότητας CE.

Όλοι οι κατασκευαστές των όπλων αναισθητοποίησης που εμπίπτουν εντός του πεδίου εφαρμογής οδηγίας περί τεχνικής εναρμόνισης που προβλέπει η σήμανση πιστότητας CE, οφείλουν να τοποθετούν το σήμα αυτό στα εν λόγω προϊόντα. Η Επιτροπή δεν διαθέτει πληροφορίες ως προς τον αριθμό αυτών των κατασκευαστών.

Σε προηγούμενη απάντηση στη γραπτή ερώτηση E-3259/97 της κυρίας Wemheuer(2), η Επιτροπή σημείωσε ότι μια ευρεία ποικιλία εξοπλισμού θα μπορούσε δυνητικά να χρησιμοποιηθεί για σκοπούς βασανισμού. Επιπλέον δεν είναι πάντα δυνατό να προσδιοριστεί εκ των προτέρων για ποια χρήση προορίζεται οπόψη εξοπλισμός. Ως εκ τούτου, η Επιτροπή είναι της γνώμης ότι δεν είναι εφικτή η εφαρμογή διαφορετικής μεταχείρισης, στο πλαίσιο των οδηγιών αυτών, σε εξοπλισμό που θα μπορούσε δυνητικά να χρησιμοποιηθεί ως όργανο βασανισμού.

Πάντως, επιπρόσθετα σε προηγούμενες απαντήσεις της επί του θέματος αυτού, ιδίως στη γραπτή ερώτηση P-2783/01 του κ. Ford(3), και για να ληφθούνπόψη οι ανησυχίες του αξιότιμου μέλους, η Επιτροπή εκπονεί τη στιγμή αυτή πρόταση Κανονισμού του Συμβουλίου περί εμπορίας εξοπλισμού που μπορεί να χρησιμοποιηθεί για βασανιστήρια ή άλλες μορφές σκληρής, απάνθρωπης ή ταπεινωτικής μεταχείρισης ή τιμωρίας. Ο στόχος του εν λόγω κανονισμού είναι, μεταξύ άλλων, η επιβολή ελέγχων στις εξαγωγές εξοπλισμού που μπορεί να χρησιμοποιηθεί για τέτοιους σκοπούς σε μια τρίτη χώρα, στον οποίο εξοπλισμό καταρχήν συμπεριλαμβάνονται εξοπλισμός πρόκλησης ηλεκτροσόκ και όπλα αναισθητοποίησης.

(1) ΕΕ L 220 της 30.8.1993.

(2) ΕΕ C 158 της 25.5.1998.

(3) ΕΕ C 81 E της 4.4.2002, σελ. 209.

(4) ΕΕ L 220 της 30.8.1993.